The Vice President said that three issues - Peace, Sovereignty and Solidarity for Development comprised the theme of the NAM Summit meeting and the point that India made emphatically was that the core issue of sustainable development was not possible unless there were sustainable conditions of peace in societies.
نئی دہلی۔20؍ستمبر۔ نائب صدر جمہوریۂ ہند جناب حامد انصاری نے کہا ہے کہ ناوابستہ تحریک کی سربراہ کانفرنس میں عزم کیا گیا کہ دنیا میں ترقی کے مقصد سے امن ، خود مختاری اور اتحاد کیلئے کام کیا جائے۔وہ وینیزویلاکے مارگریٹا جزیرے میں ناوابستہ تحریک کی سترہویں سربراہ کانفرنس میں شرکت کے بعد نئی دہلی واپس آتے ہوئے بھارتی طیارے میں نامہ نگاروں سے بات کررہے تھے۔ نائب صدر نے کہا کہ بھارت، ناوابستہ تحریک کے بانیوں میں سے ہے اور یہ اطمینان کی بات ہے کہ دنیا میں ملکوں کی ایک بڑی اکثریت نے اس ناوابستہ تحریک کو مفید پایا ہے۔ انہوں نے اشارہ دیا کہ اگرچہ 1961 سے اب تک تحریک کے نظریے میں کافی تبدیلیاں آچکی ہیں لیکن اصل نظریہ اب بھی اپنی جگہ باقی ہے۔ نائب صدر نے کہا کہ ترقی کیلئے امن ، خود مختاری اور اتحاد ، یہ تینوں معاملات ،ناوابستہ تحریک کی سربراہ کانفرنس کا موضوع رہے اور بھارت نے جس موضوع پر سب سے زیادہ زور دیا وہ دیرپا ترقی کا معاملہ تھا جو اُس وقت تک ممکن نہیں ہے جب تک معاشروں میں امن کے دیرپا حالات پیدا نہیں ہوجاتے۔ انہوں نے یہ بھی کہا کہ ترقی حاصل کرنے کا طریقہ ، ہر ملک کا اپنا فیصلہ ہے کیوں کہ خود ملک ہی اپنے لئے سب سے زیادہ مفید راستہ اختیار کرسکتا ہے۔ لہٰذا اس کانفرنس کے تین نکاتی موضوعات سے ایک مثلث وجود میں آیا ہے ، جس کے تحت امن ، سلامتی اور خود مختاری ، ترقی کیلئے لازمی شکل اختیار کرگئے ہیں۔ دہشت گردی کے مسئلے کا ، خاص طور پر ذکر کرتے ہوئے نائب صدر نے کہا کہ قطعی دستاویز میں ، دیرپا ترقی کے ساتھ ساتھ ، مغربی ایشیا کی صورتحال اور دہشت گردی ، ان تین موضوعات پر سب سے زیادہ توجہ مرکوز کی گئی۔ بھارت نے اس موضوع کو مرکزیت کے ساتھ پیش کیا کہ دہشت گردی ،سماج میں امن کی راہ میں ایک بڑی رکاوٹ ہے اور بھارت نے ترقی کی راہ میں ا س رکاوٹ کو دور کیا ہے نیز اُسے اس سربراہ کانفرنس میں سب سے زیادہ حمایت ملی ۔ انہوں نے یہ بھی کہا کہ جب وہ کانفرنس کے چیئرمین وینیزویلا کے صدر سے ملے تو انہوں نے ان تینوں معاملات کا ذکر کیا اور دو طرفہ ملاقاتوں میں جو کچھ بات چیت ہوئی اُسے قطعی دستاویز میں جگہ بھی دی گئی۔ اس سوال کے جواب میں کہ کیا بھار ت، دہشت گردی کے تئیں تحمل کا اظہار کررہا ہے، نائب صدر نے کہا کہ دہشت گردی کے لئے تحمل یا برداشت کارویہ اختیار کرنے کا کوئی سوال ہی نہیں ہے۔ انہوں نے کہا کہ بھارت ، سرحد پار کی دہشت گردی کا شکار ہے اور اس سلسلے میں ردعمل ظاہر کرنے کا انداز ، متعلقہ حکام پر چھوڑ دینا چاہئے۔ ناوابستہ تحریک کے ایک رکن ملک کے ذریعے ایک مخصوص بیان سے متعلق ایک سوال کے جواب میں نائب صدر نے ذکر کیا کہ ایک وفد نے کچھ کہا تھا جو ناوابستہ تحریک کے طور طریقے کے منافی تھا اور وہ خاص طور پر بھارت کیلئے قابل اعتراض بات تھا۔ چونکہ ناوابستہ تحریک میں جواب دینے کے حق کی کوئی سہولت نہیں ہے،لہٰذا بھارت نے اپنے احتجاج کا اظہاراس طرح کیا کہ خارجی اُمور کے وزیر مملکت جناب ایم جے اکبر نے کانفرنس کے چیئرمین سے اپنے خیالا ت کا اظہار کیا، جو بھارتی وفد میں شامل تھے ۔ اقوام متحدہ کی جنرل اسمبلی کے آئندہ اجلاس میں دہشت گردی کے معاملے پر بات کرنے کے بھارت کے نظریے کے سلسلے میں نائب صدر نے کہا کہ یہ بھارت کا عام طریقہ کار رہا ہے کہ وہ سبھی ممکنہ فورموں میں دہشت گردی کا معاملہ اٹھاتاہے۔ انہوں نے کہا کہ انہیں یقین ہے کہ یہ ایک ایسا موضوع ہے کہ جنرل اسمبلی میں دیئے جانے والے ہمارے بیان میں اسے خاص اہمیت حاصل رہے گی۔ ۔ م ن ۔ ع ن۔ا س U-4851 (Release ID :150920)